**“Башҡорт теле» дәресе эш программаһына аннотация 1-4 класс**

Милли мәктәптең башланғыс кластары өсөн “**Башҡорт теле”** эш программаһы Башҡортостан Республикаһы Мәғариф министрлығы тарафынан раҫланған уҡытыу башҡорт телендә алып барылған мәктәптәр өсөн “Әлифба һәм башҡорт теле” программалары (1-4 кластар өсөн, 2012 йыл), (Төҙөүселәре Сынбулатова Ф.Ш., Вәлиева Г.Ә.) нигеҙендә төҙөлгән. Башҡортостан Мәғариф Министрлығы тарафынан тәҡдим ителгән программа Маҡар урта дөйөм белем биреү мәктәбе муниципаль бюджет дөйөм белем биреү учреждениеһының “Уҡыу план”ына ярашлы рәүештә, “Рәсәй Федерацияһы халыҡтары телдәре тураһында” Законы, Рәсәй Федерацияһының “Рәсәй Федерацияһында Мәғариф тураһында” Законы, “Башҡортостан Республикаһы халыҡтары телдәре тураһында” Законы, Башҡортостан Республикаһының ”Мәғариф тураһында” Законы, “Башҡортостан Республикаһында Милли мәғарифты үҫтереү” коцепцияһы, Икенсе быуын Федераль дәүләт стандарттары талаптары тормошҡа ашырыла. Рәсәй мәғарифын модернизациялау концепцияһында мәғариф алдына ҡуйған төп маҡсат – баланы шәхес итеп үҫтереү. Шул маҡсаттан сығып башҡорт телен уҡытыуҙың **төп мәсьәләләре** :

- телмәр эшмәкәрлеген формалаштырыу: тыңлау, һөйләү, уҡыу, яҙыу;

- тел системаһын (фонетика, лексика, орфография, орфоэпия, грамматика, пунктуация) өйрәнеү;

- башҡорт теле фәне аша тирә-яҡты, объекттарҙы, күренештәрҙе танып-белергә өйрәтеү;

- башҡорт теле ғилемен өйрәнгәндә баланың шәхси мөмкинселектәрен иҫәпкә алып, уның һәләтен, эрудицияһын формалаштырыу өсөн шарттар тыуҙырыу;

- тел ғилемен өйрәнеү процесында универсаль уҡыу эш төрҙәренә өйрәтеү, уҡыу эшмәкәрлегенең төп компоненттарын үҙләштереү (уҡыу мәсьәләһе, проблема ҡуйыу, эште планлаштырыу, ойоштороу; уҡыу мәсьәләһен сисеү, эште баһалау, рефлексив-контроль эшмәкәрлек);

- милли үҙаңды формалаштырыуға нигеҙ һалыу, башҡорт халҡының интеллектуаль мираҫы, мәҙәни байлыҡтары, Башҡортостан Республикаһы территорияһында йәшәүсе башҡа милләттәрҙең мәҙәниәттәре менән танышыу .

Башланғыс мәктәптә башҡорт теле дәрестәрендә белем биреүҙең төп **бурыстары**: - туған телдә камил һөйләшеү, фекереңде еткерә белеү, тел һәм темәр күнекмәләрен тәрән үҙләштереүгә өлгәшеү;

- уҡыусыларҙың төрлө эшмәкәрлекте үҙләштереүенә ирешеү, универсаль уҡыу эш төрөнә өйрәтеү;

- башҡорт халҡының рухи мираҫын өйрәнеүгә ҡыҙыҡһыныу тәрбиәләү;

- дәреслек, өҫтәмә материал, һүҙлектәр, белешмә әҙәбиәт менән эш итеү күнекмәләрен камиллаштырыу;

- башҡорт телен башҡа фәндәр буйынса белем алыу сараһы булараҡ ҡулланырға әҙерләү;

- уҡыусыларҙың логик фекерләү һәләттәрен үҫтереү.

Программа түбәндәге **принциптарға** таянып төҙөлдө:

1) һәр баланың шәхси үҙенсәлектәрен иҫәпкә алыу;

2) фәннилек һәм системалылыҡ принциптары;

3) уҡыусыларҙы төрлө яҡлап өҙлөкһөҙ үҫтереү;

4) баланың психик һәм физик һаулығын һаҡлау.

1-4 кластарҙа башҡорт теле предметы буйынса белем биреү, һөйләү һәм яҙма телмәр формалаштырыу, уҡыусыны кешелек сифаттарына эйә булған эшмәкәр шәхес итеп тәрбиәләү, универсаль уҡыу эшмәкәрлегенә өйрәтәү-программаның төп йүнәлештәре булып тора.

**Уҡыу йылына сәғәттәр һаны:**

1- се класс. Грамотаға өйрәтеү һәм “Башҡорт теле”. Бөтәһе йылына 165 сәғәт(33 аҙна х 5сәғәт).

Грамотаға өйрәнеү: бөтәһе 110 сәғәт(22 аҙна х 5сәғәт).

“ Башҡорт теле”- аҙнаға 3 сәғәт, бөтәһе 33 сәғәт( 11аҙна х 3 сәғәт).

2- се класс.

“Башҡорт теле”, бөтәһе 102 сәғәт,(34 аҙна х 3 сәғәт).

3- сө класс.

“Башҡорт теле”, бөтәһе 102 сәғәт, ( 34аҙна х 3 сәғәт).

4-се класс.

« Башҡорт теле», бөтәһе 102 сәғәт,( 34 аҙна х 3 сәғәт).